Title: Zxczxc
Author: Karol Bergmann
Last saved by: Szüdi Jaroslava
Company: FEI

Správa zo zahraničnej pracovnej cesty 
1.	Účastníci ZPC:

Jaroslava Szüdi, Ing., PhD.	-     NHF EUBA, odborný asistent, NJ, AJ
-	koordinačný tím PA7 EUSDR, SVaT

2.  Zahraničná pracovná cesta:

Štát: | Belgicko

Mesto:
Adresa:

Brusel
c/o Representation of Land Baden-Württemberg to the EU, Rue Belliard 60-62, Brusel

Vykonaná v dňoch: | 12.1.-13.1.2017
Prijímajúca organizácia: | Dunajský strategický bod / Danube Strategy Point (DSP)
Účel cesty: | Zasadnutie koordinátorov prioritných oblastí
Spôsob financovania: | MŠVVaŠ SR (+ technická asistencia EUSDR)
3.  Rámcový program pobytu:
12.1.2017 : cesta Bratislava – Viedeň - Brusel + účasť na zasadnutí
13.1.2017 : účasť na zasadnutí + cesta Brusel – Viedeň - Bratislava

4.  Stručný priebeh rokovaní:

V dňoch 12.-13. 1. 2017 prebehlo v Bruseli zasadnutie koordinátorov prioritných oblastí (Priority Area Coordinators - PAC) Stratégie EÚ pre dunajský región (EUSDR). Zasadnutia sa zúčastnili tiež zástupcovia Európskej Komisie: Csaba Hende, Ann Jasmin Krabatsch a Anna Repullo-Grau (DG REGIO). Stretnutiu predsedal vedúci Dunajského strategického bodu (DSP) Matija Vilfan.

Konkretizácia uskutočnených aktivít PAC v prioritných oblastiach (Priority Areas - PA)
o	PA1a (mobilita vodných ciest) zdôraznila potrebu spolupráce s ďalšími PAC, spolupracujú s PA11 na znížení administratívnych prekážok v riečnej navigácii. Ďalšími aktivitami sú modernizácia flotily, hlavne kvôli vypúšťaniu emisií do ovzdušia či harmonizácia elektronickej informačnej siete na Dunaji. Implementuje sa niekoľko projektov z Nástroja na prepojenie Európy (CEF), Horizontu 2020 či Dunajského nadnárodného programu (Danube Transnational Programme - DTP).

o	PA11 (bezpečnosť) tento rok ukončila niekoľko úspešných projektov, v súčasnosti prebieha projekt stredoeurópskeho tréningového centra v Budapešti pre chemické, rádiologické a výbušné materiály. PA11 hľadá financie na projekt súvisiaci s radikalizáciou. Úspešná spolupráca s PA6. Organizácia niekoľkých podujatí pre zlepšenie spolupráce polície v oblasti vlámaní a iných zločinov.

o	PA10 (inštitucionálna kapacita a spolupráca) zorganizovala niekoľko konferencií (obchodovanie s ľuďmi, zjednotenie katastrov a územných registrov medzi krajinami). V máji začal fungovať Dunajský fond strategických projektov (DSPF). Každá PA by mala odporučiť projekty do konca februára. V septembri by mohli začať prvé projekty. PA10 chce v budúcnosti zlepšiť prístup k financovaniu (donor’s conferences), spolupracovať s EUSBSR na bielej knihe občianskej spoločnosti (metódy spolupráce súkromných a verejných partnerov), prehĺbiť spoluprácu s INTERACT a s PA9 a zorganizovať 6th Participation Day of EUSDR.

o	PA9 (ľudia a zručnosti) sa ďalej zameriava na proces odbornej prípravy a vzdelávania, organizácia konferencií a snaha o spustenie nových projektov. Možno by som tu ešte spomenula, že PA9 (AT spolu s Moldavou!) nakoniec predsa len podala projekt v rámci DTP (s predĺženým termínom odovzdania)?

o	PA8 (konkurencieschopnosť podnikov) sa zameriava na pracovné skupiny v oblasti malých a stredných podnikov (MSP), inovácií a technologického transferu. Niektoré krajiny sa nezúčastňujú dostatočne na pracovných skupinách a je potrebné im ukázať že takáto spolupráca je užitočná. Tu by som spomenula (a Dragica vyzdvihla excelentnú spoluprácu na horizontálnej úrovni s  PA7 v rámci projektov podpory duálneho vzdelávania v regióne).
o	Pre PA7 (vedomostná spoločnosť) je kľúčovým založenie Dunajskej finančnej koordinančnej siete (DFCN). Hlavným cieľom tejto platformy je koordinácia a synchronizácia prebiehajúcich i nových aktivít  v oblasti výskumu  a inovácii v dunajskej oblasti na  národnej, regionálnej a medzinárodnej úrovni.  Prebieha spolupráca na vývoji stratégií inteligentnej špecializácie v dunajskom regióne v krajinách Srbska, Moldavska a Ukrajiny (Bosna a Hercegovina a Čierna hora by sa mali čoskoro pridať). Zorganizovala sa pilotná multilaterálna výzva pre mobilitu výskumníkov z národných zdrojov (zapojilo sa Rakúsko, Česká republika, Srbsko a Slovensko). O výzvu bol výrazný záujem, výsledky budú zverejnené na konci januára, zo 47 prihlášok bolo 18 prijatých. PA7 sa v súčasnom období bude zameriavať na zlepšenie svojej vnútornej štruktúry a koordinácie, zviditeľnenie a efektívnejšiu komunikáciu svojich výsledkov, ale i možnosti v rámci potenciálnych nových i existujúcich spoluprác.

o	PA6 (biodiverzita a krajina) stabilizovala svoje kľúčové aktivity a pracovné skupiny. V dlhodobom horizonte by bolo vhodné v oblasti biodiverzity vytvoriť štruktúru podobnú Medzinárodnej komisii pre ochranu rieky Dunaj (ICPDR). Špecializované skupiny sa týkajú obnovy jeseterov v Dunaji, inváznych cudzích druhov, projektu Danube Parks, ochrany pôdy, kvality ovzdušia (vedená Spoločným výskumným centrom Európskej komisie), pesticídov (vedená Slovinskom), snaha vytvoriť skupinu zaoberajúcu sa biodiverzitou v Bavorsku. Jednotlivé oblasti stratégie stratili podľa PA6 podporu generálnych riaditeľstiev Európskej komisie. Táto podpora tu bola, ale teraz sa stratila a nie je to pre nich priorita.

o	PA4 (kvalita vôd) má vynikajúcu spoluprácu s Maďarskom, ICPDR, Spoločným výskumným centrom Európskej komisie (JRC) a ďalšími inštitúciami. Bolo podpísané Memorandum o spolupráci s Karpatským dohovorom,. Slovensko malo počas minulého roka predsedníctvo v Rade EÚ a v EUSDR (témy v obidvoch predsedníctvach boli prepojené). Témami boli integrované vodné hospodárstvo v súvislosti s klimatickými zmenami a voda a poľnohospodárstvo. Na obe témy boli zorganizované konferencie, v októbri prebehla ministerská konferencia. Vznikli dva nové kľúčové projekty cez DTP: JoinTISZA a DanubeSediments. PA4 bude pokračovať v spolupráci s ICPDR a v oblasti vody a čistenia odpadových vôd v spolupráci s nečlenskými krajinami EÚ: Srbskom, Moldavskom a Ukrajinou. Dôraz bude kladený aj na rizikové látky vo vode. Pokračujúce aktivity v oblasti informovanosti: informácie a brožúry o možnostiach financovania projektov.

o	PA3 (kultúra a turistický ruch) musela po viacerých zmenách stabilizovať svoju činnosť. Podanie niekoľkých projektov cez DTP, jedným z nich (Danube Cultural Platform) je snaha vytvoriť spoločný monitorovací systém pre turistický ruch v regióne. Cieľom PA3 je tiež vypracovať štúdiu o prebiehajúcich festivaloch v regióne do konca roka 2017, výsledkom bude databáza festivalov v regióne, ktorá by sa mohla pretaviť do webovej stránky pre verejnosť.

o	PA1b (vzdušná, cestná, vlaková doprava) sa naopak vyjadrila kriticky voči tvrdeniam ostatných, že rok 2016 bol rokom stabilizácie. Podľa PA1b sa stráca energia a entuziazmus prvých rokov. PA1b zorganizovala dve konferencie o doprave a výskume, vyjadrila sklamanie nad neúčasťou Európskej komisie na konferenciách. Vyzvala na aktívnu implementáciu Memoranda o spolupráci s Karpatským dohovorom. PA1b nebola úspešná s žiadosťami o projekty cez DTP, získala ale grant z Európskej investičnej banky na jednu z kľúčových cieľov stratégie – prehľad dopravy v dunajskom regióne. V budúcnosti snaha nájsť financovanie pre viaceré projekty, zlepšenie promočných aktivít, publikácie o doprave, atď.

Podpora DSP pre PAC v roku 2017
o	Koordinátori mohli komentovať pracovný plán DSP, ktorý bol zaslaný maďarskému predsedníctvu v decembri 2016. Projekt DSP sa skončí v septembri 2017. DSP aktivity sa združujú do 4+1 pracovných balíkov.

o	Balík č. 1 Podpora implementácie EUSDR – strategické projekty, organizácia tematických podujatí, spolupráca s ďalšími organizáciami. DSP navrhlo prebrať riadenie databázy EuroAccess:DanubeRegion (súčasné financovanie projektu sa skončilo) s možnosťou rozšírenia o konzultácie/webináre. Záleží na rozhodnutí NC vo februári. PA1b sa informovalo akú formu by mala pomoc DSP pri organizácii podujatí. Podľa DSP by išlo o finančnú a organizačnú podporu. PA10 spomenula ako nový bod organizáciu stretnutí so sektorálnymi generálnymi riaditeľstvami Európskej komisie, DSP by pri tom mohol pomôcť.

o	Balík č. 2 Podpora komunikačných aktivít – webstránka, harmonizácia webstránok koordinátorov, vizuálna identita stratégie, vizibilita na facebooku a twitteri, štandardizácia vizitiek, publikácie úspešných príbehov stratégie, veľký potenciál pre ďalšie aktivity ako infografika, letáky, atď. PA10 sa pýtala na možnosti ďalších funkcií na webstránky a požiadala, aby boli do komunikácie viac zapájaní veľkí hráči (Európsky parlament).  Rumunsko (Ministerstvo zahraničných vecí Rumunska) by chcelo vedieť, čo sa stane s DSP po septembri 2017. DSP zašle koordinátorom dotazník, aké funkcionality by si ešte priali na svoje webstránky. DSP pripravuje možnosť registrácie cez webstránku a možnosť rozosielania newsletterov. Čo sa stane s DSP po septembri 2017 záleží na rozhodnutí národných koordinátorov vo februári. 

o	Balík č. 3 Podpora monitorovania a hodnotenia EUSDR – Rozvoj a finalizácia monitorovacieho systému podľa rozhodnutia NC. Dokončenie online nástroja pre podávanie správ EUSDR podľa rozhodnutia NC. Štúdie, analytické dokumenty sú tiež na rozhodnutí NC. 

o	Balík č. 4 Podpora prepojenia EUSDR a DTP – Podpora výmeny informácií, komunikačné aktivity, podpora pri príprave 1. výzvy Nástroja pre počiatočný kapitál (Seed Money Facility - SMF), podpora pri príprave projektov technickej pomoci pre PAC. DTP zdôraznilo, že podľa dohodnutého systému spolupráce medzi stratégiou a programom sa stali národní koordinátormi stratégie (NC) členmi alebo pozorovateľmi monitorovacieho výboru programu, prípadne musia byť inak zapojení do činnosti výboru. DTP nevidí dôvod na sprostredkovateľskú úlohu DSP a radšej by komunikovali priamo s PAC čo sa týka SMF v snahe zrýchliť a zjednodušiť celý proces. 

o	Balík č. 5 Riadenie – finančná pomoc pre PAC – Review záverečných správ PAC-ov, ukončenie technickej pomoci, tvorba záverečnej správy s odporúčaniami. Ukončovanie projektu DSP. PA1a sa informovala podľa čoho sa budú vyberať kandidáti na druhostupňový audit. Podľa DSP pôjde o to, koľko nezrovnalostí a chýb bude v správe, ktoré bude potrebné vysvetliť.

Strategické projekty
o	DSP vykonalo výber strategických projektov podľa šiestich kritérií zo zoznamu zostaveného PAC-mi. Ďalšími krokmi budú bilaterálne stretnutia s PAC pre finalizáciu výsledkov a prezentovanie výsledkov pre NC. PA6 vyjadrila pochybnosti, či vytvorenie strategických projektov neobmedzuje možnosti stratégie a či sa ostatné projekty nedostanú na perifériu. PA1a sa opýtala, aké výhody má projekt ak je označený ako strategický projekt. PA7 chcela vedieť, aká bude budúcnosť iniciatívy ak DSP po septembri ukončí svoju činnosť. PA10 neodporúča ostatným prioritným oblastiam posielať zoznam strategických projektov, ak tak ešte neurobili vzhľadom na neúmerne dlhý proces ich hodnotenia zo strany DSP (8 mesiacov: máj - december 2016).

o	DSP v reakcii uviedol, že budúcnosť konceptu strategických projektov záleží na rozhodnutí národných koordinátorov, inak pôjde o jednorazovú iniciatívu. Cieľom bolo zlepšiť komunikáciu a zameranie stratégie. Riadiace orgány operačných programov často vyžadujú konkrétne príklady ako by mohli stratégiu podporiť. Výber projektov DSP nie je záväzný, preto sa DSP ešte stretáva s jednotlivými PAC.

EU e-Government Action Plan 2016-2020
o	Andre Halmost (DG CONNECT) prezentovala možné prepojenia cieľov akčného plánu s cieľmi a aktivitami Dunajskej stratégie – možná spolupráca v prioritných oblastiach 1, 7, 8 a 9. Zriadila sa platforma pre zapojenie aktérov, kde je možné poskytovať spätnú väzbu k akčnému plánu, ktorý je možné meniť podľa vývoja. Akčný plán nemá vlastné finančné zdroje podobne ako stratégia. Čerpá zdroje z EŠIF, CEF, Horizont 2020, ISA, eJustice program, atď. Snaha napĺňať princíp once only, aby občan tú istú informáciu poskytoval štátu iba jeden krát.

o	PA8 chcela vedieť viac informácií o platforme na zapojenie aktérov, snaží sa o podobnú platformu na zapojenie malých a stredných podnikov (MSP). DG CONNECT uviedol, že ide o platformu pre zber konkrétnych nápadov na zlepšenie akčného plánu, nie o všeobecnú platformu pre spoluprácu MSP. PA1a uviedla, že snaha akčného plánu napĺňať princíp once only sa zhoduje s ich cieľmi odstrániť administratívnu záťaž pri plavbe na Dunaji. Jedna loď musí ručne vypísať 14 rôznych formulárov.

Zlepšenie plánovania a podávania PAC správ
o	DSP zhrnul predbežné výsledky zo správ prioritných oblastí (9 správ bolo publikovaných, 2 správy v revízii, jedna správa ešte nebola podaná). Ciele: 33 cieľov – uspokojivý pokrok, 7 cieľov – spomalený pokrok, 1 cieľ – iný vývoj. Aktivity: 83 aktivít – uspokojivý pokrok, 33 aktivít – spomalený pokrok, 13 aktivít nebolo ešte implementovaných. Míľniky: 93 – dostatočný pokrok, 34 – spomalený pokrok, 23 míľnikov dokončených, 109 míľnikov ešte nebolo začatých.

o	Stretnutia riadiacich skupín stratégie – v rokoch 2015/2016 prebehlo 19 stretnutí. Minimálna účasť bola 6 štátov, maximálna 11 štátov. Dôvody neúčasti nie je možné určiť (nedostatok záujmu, načasovanie, miesto, náklady, témy agendy). Slovensko sa zúčastnilo na 13 stretnutiach z 19. Najväčšiu účasť mali Rumunsko (18), Maďarsko (18) a Rakúsko (16). najnižšiu Moldavsko (3), Bosna a Herzegovina (5) a Ukrajina (6).

5.  Odporúčané závery:
o	 Vypracovanie priebežnej správy i implementácii PA7 za obdobie 06/2016 – 12/2016
T: 31.1.2017 
o	 Príprava na zasadnutie NCs (za SR p. Michal Blaško, ÚV SR), 23.2.2017, oslovenie NCP tímu z odboru makroregionálnych stratégií ÚV SR
T: 20.1.2017
o	 Príprava podkladov pre úspešnú implementáciu projektu technickej asistencie 2017-2019
T: 23.1.2017 pred zasadnutím projektových partnerov v Budapešti

6.   Prehľad prinesenej dokumentácie a miesto jej uloženia:
Dokumentácia je uložená u účastníčky ZPC na sekcii vedy a techniky (SVT). Ďalšie informácie a prezentácie sú dostupné na webovom sídle EUSDR, a na sociálnych sieťach EUSDR (facebook, twitter).

7.   Osobitne vyhodnotený očakávaný prínos ZPC
Počas zasadnutia a individuálnych stretnutí boli prediskutované možnosti horizontálnej spolupráce v rámci EUSDR, možnosti zefektívnenia spolupráce na národných úrovniach, ďalej možnosti nových partnerstiev a projektových spoluprác v regióne.
S DSP sa tím PA7 dohodol na usporiadaní plánovacieho (strategického) tréningu, ktorý by mal koordinátorom a riadiacej skupine PA7 pomôcť pri efektívnom nastavení riadiacej štruktúry, a tiež zodpovedajúcich krátkodobých aj dlhodobých cieľov.

8.    Spôsob zverejnenia výsledkov ZPC, prenos získaných informácií
Správa z cesty bude zverejnená na webovom sídle MŠVVaŠ SR.

Súhlasím so zverejnením správy na internete.

Správu vypracovala: 				Dátum: 17.1.2017
J. Szüdi (PA7 EUSDR)					....................	

Správu schválili:
Ľ. Pitlová (riaditeľka odboru SaEZ vo VaT)		           ....................
M. Hajduk (generálny riaditeľ sekcie VaT)		           ....................